COMUNA SÎNTANDREI
Nr.4167 din 25.06.2014


INFORMARE privind intenţia de elaborare 
Plan Urbanistic Zonal : Înfiinţare Fermă de reproducţie suine, nr.cad.51401
la S.C. ECOPROVET S.R.L., în comuna Girişu de Criş, judeţul Bihor, 

Primăria Sîntandrei anunţă intenţia S.C. ECOPROVET S.R.L., de elaborare a unui plan urbanistic zonal pentru înfiinţare Fermă de reproducţie suine pe terenul cu nr.cad.51401, înscris în CF nr.51401, comuna Girişu de Criş.
Zona luată în studiu este situată parţial în extravilanul comunei Girişu de Criş şi parţial în extravilaul comunei Sîntandrei. Terenul se învecinează cu Complexul ISCIP Palota din comuna Sîntandrei,la nord-est, incinta PIG FIELD S.R.L.(nr.cad.51402) la limita sudică a terenului, şi cu terenuri cu destinaţie agricolă. Accesul în zonă este asigurat pe drumul de exploatare cu nr.cad.1145 cu ieşire în drumul judeţean DJ 797. Suprafaţa propusă pentru studiu şi reglementare este de 26.567,00 mp.
În conformitate cu studiul de oportunitate se propune schimbarea folosinţei terenului din arabil în extravilan, în zonă agrozootehnică. Proiectul vizează construirea unei ferme de scoafe pentru reproducţie (suine), cu o capacitate de 1280 scroafe şi 6000 sugari, ce va cuprinde 3 hale şi o lagună dejecţii.
Se va delimita prin PUZ zona de protecţie sanitară stabilită în funcţie de capacitatea fermei de suine corelat cu fermele existente şi propuse din vecinătatea amplasamentului: Complexul ISCIP Palota -fermă existentă şi incinta SC PIG FIELD SRL pe nr.cad.51402 fermă pentru reproducţie suine – fermă propusă.
Investiţia poate ridica probleme de mediu privind dejecţiile rezultate. Cantitatea de dejecţii generată va fi de circa 5000 mc/an. Mixtura de dejecţii din hale va fi evacuată gravitaţional    într-un colector, apoi pompată în laguna de dejecţii, unde va fi depozitată 4-6 luni pentru a se obţine o stabilizare prin fermentare. După fermentare dejecţiile vor fi evacuate pe terenurile unde se doreşte acest lucru. Laguna va fi prevăzută cu supape pentru eliminarea gazelor acumulate sub geomembrană (folia de impermeabilizare).
Distanţa faţă de cea mai apropiată zonă locuită – satul Palota - este de circa 1100 m.
	Etapele preconizate pentru consultarea publicului până la aprobarea P.U.Z. sunt:
1. - informare cu privire la intenţia de elaborare P.U.Z.
2. - consultarea documentaţiei de urbanism, propuneri preliminare
3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.

PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan Urbanistic Zonal „Înfiinţare Fermă de reproducţie suine , nr.cad.51401 la S.C. ECOPROVET S.R.L., în comuna Girişu de Criş, judeţul Bihor”,  în perioada 25.06 – 04.07.2014.
	Observaţiile sunt necesare pentru elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/sugestii, în perioada 05 – 13.07.2014.
	

